b'\n_START_ARTICLE_\nTriamteren\n_START_PARAGRAPH_\nTriamteren je kao i amilorid derivat pteridina.\n_START_SECTION_\nDjelovanje\n_START_PARAGRAPH_\nDjelovanje mu je isto kao i kod amilorida - blokira Na+/K+ prijenosnik iona na unutra\xc5\xa1njoj povr\xc5\xa1ini nefrona. Time dolazi do pove\xc4\x87anog izlu\xc4\x8divanja natrija i smanjenog izlu\xc4\x8divanja kalija. Diuretsko djelovanje traje 10 sati, a dnevna doza iznosi 50 mg. Najja\xc4\x8di se diuretski u\xc4\x8dinak posti\xc5\xbee tijekom 2 do 4 sata nakon primjene jedne doze, a tijekom jednog do nekoliko dana nakon vi\xc5\xa1ekratnog doziranja.\n_START_SECTION_\nPrimjena\n_START_PARAGRAPH_\nDolazi u obliku kombinacija s hidroklorotiazidom. Takva kombinacija je vrlo povoljna jer se ta dva diuretika nadopunjuju u svojem djelovanju - triamteren bri\xc5\xa1e negativno djelovanje hidroklorotiazida na koncentraciju kalija u krvi. Ova kombinacija primjenjuje se u slu\xc4\x8dajevima hipertenzije, edema sr\xc4\x8danoga porijekla, ciroze jetre s ascitesom (izljev teku\xc4\x87ine u trbu\xc5\xa1noj \xc5\xa1upljini) i edema.\n_START_SECTION_\nNuspojave\n_START_PARAGRAPH_\nKao i kod amilorida triamteren ne smiju uzimati osobe kod kojih je u krvi prisutna prevelika razina kalija. Od nuspojava mogu se javiti probavne smetnje._NEWLINE_Napomena: Ovaj tekst ili jedan njegov dio je preuzet s neko\xc4\x87 aktivnih danas ugaslih internetskih stranica Farmakologija.com. Vidi Dozvola Farmakologija.com.'